แนะนำวิธีเลือกแบบประกันแพ้วัคซีนโควิด-19 ให้หน่อย
ขอแนะนำวิธีเลือกแบบประกันแพ้วัคซีนโควิด-19 ดังนี้

1. เช็กแบบประกันโควิดที่มี 
ลองเช็กดูก่อนว่าแบบประกันโควิดที่มีอยู่นั้นใกล้จะหมดอายุกรมธรรม์แล้วหรือยัง หากใกล้จะหมดอายุแล้วอาจพิจารณาต่ออายุกรมธรรม์ กรณีที่บริษัทประกันให้ความคุ้มครองฟรีเมื่อแพ้วัคซีนโควิด-19 แต่หากบริษัทประกันไม่ให้ความคุ้มครองฟรีในเรื่องนี้ อาจพิจารณาทำประกันโควิดฉบับใหม่ โดยเลือกแบบประกันโควิดที่ให้ความคุ้มครองกรณีได้รับผลกระทบจากการฉีดวัคซีนโควิด-19 ด้วย ส่วนคนที่ประกันโควิดยังไม่หมดอายุ อาจพิจารณาเลือกซื้อเฉพาะประกันแพ้วัคซีนโควิด-19 เพิ่มเติมได้

2. เช็กความต้องการ ทั้งรูปแบบความคุ้มครองและวงเงิน
เมื่อต้องการเลือกซื้อประกันแพ้วัคซีนโควิด-19 ถามตัวเองว่าเราต้องการผลประโยชน์ความคุ้มครองในเรื่องใดบ้าง และต้องการวงเงินคุ้มครองจำนวนเท่าไหร่ เช่น ต้องการเฉพาะค่ารักษาพยาบาล หรือต้องการแบบที่เจอ แพ้ จ่ายด้วย ต้องการผลประโยชน์เงินชดเชยรายวันด้วยไหม วันละเท่าไหร่ หากเป็นมนุษย์เงินเดือน มีรายได้ประจำอาจไม่จำเป็นต้องซื้อแบบที่มีเงินชดเชยรายวัน แต่หากทำอาชีพอิสระ ไม่มีรายได้ประจำ เมื่อต้องนอนโรงพยาบาลจะขาดรายได้ จึงจำเป็นต้องซื้อแบบที่มีเงินชดเชยรายวันด้วยนั่นเอง

 ​นอกจากนี้ ทางสำนักงานหลักประกันสุขภาพแห่งชาติ (สปสช.) ได้เตรียมแนวทางช่วยเหลือกรณีที่คนไทยได้รับผลกระทบจากการฉีดวัคซีนโควิด-19 ไว้ด้วยเช่นกัน โดยจะจ่ายเงินชดเชยในกรณีบาดเจ็บ/เจ็บป่วยต่อเนื่อง ไม่เกิน 100,000 บาท กรณีเสียอวัยวะ/พิการ ไม่เกิน 240,000 บาท และกรณีเสียชีวิต/ทุพพลภาพถาวร ไม่เกิน 400,000 บาท อยากให้ลองพิจารณาดูว่าตรงกับความต้องการและเพียงพอแล้วหรือไม่ หากได้รับผลกระทบจากการแพ้วัคซีนโควิด-19 ขึ้นมา  

ด้วยสถานการณ์โควิดที่เกิดขึ้นนี้ทำให้เราต้องใช้ชีวิตแบบ New Normal กันต่อไป หากทุกคนร่วมมือร่วมใจ ดูแลตัวเอง และคนในครอบครัวเป็นอย่างดี มีความรับผิดชอบต่อสังคม รวมถึงหาวิธีป้องกันและรับมือกับความเสี่ยงที่อาจจะเกิดขึ้นได้ เชื่อว่าอีกไม่นานทุกอย่างจะกลับสู่ภาวะปกติ แล้วเราจะผ่านเรื่องนี้ไปได้ด้วยกัน
ความรู้ทางการเงิน